અત્યારે નક્સલી કાવતરાને લઈને દેશના બૌદ્ધિકોની બે છાવણીઓ બની ગઈ છે. એક કહે છે કે નક્સલવાદ આઝાદીના આટલા વરસ પછી ક્રાંતિ વગર આટલું લાંબું જીવે જ નહીં, એ ક્યારનો મરી ગયો છે. છે તો છુટપુટ તકવાદી નક્સલવાદીઓ. તેમને પોતાનું તરભાણુ ભરાય તેમાં રસ છે. બીજી છાવણી કહે છે કે નક્સલવાદની ભૂગર્ભીય ગતિવિધિઓ તેજ થઈ રહી છે, વિદેશી તાકતોના ઇશારે ચાલતી આ ચળવળનો હેતુ દેશને અસ્થિર કરવાનો છે, અરાજકતા ફેલાવવાનો છે. આપણે ઉપરી અવલોકનોના આધારે મત નહીં બાંધતા પોલીસ તપાસમાં હાથ લાગેલા પુરાવાઓ શું કહે છે તે જોઈએ.